Kamu bisa jelasin ke aku soal Stesen angkasa Tiangong dalam bahasa melayu?

Tiangong () ialah sebuah stesen angkasa yang ditempatkan di orbit Bumi rendah - di antara 340 ke 450 km di atas permukaan Bumi. Stesen angkasa Tiangong, setelah siap, akan berjisim kira-kira seperlima jisim Stesen Angkasa Antarabangsa dan bersaiz lebih kurang sebesar stesen angkasa Mir Rusia yang sudah tamat perkhidmatan. Tiangong dijangka mempunyai jisim dari 80 ke 100 tan. Operasi akan dikendalikan dari Pusat Kawalan Penerbangan Aeroangkasa Beijing di China. Modul teras, Tianhe ("Kedamaian Kayangan"), dilancarkan pada 29 April 2021.

Pembinaan stesen ini menandakan fasa ketiga program Tiangong yang berasaskan pengalaman daripada program terdahulu, Tiangong-1 dan Tiangong-2.  Para pemimpin China berharap kajian yang dilakukan di stesen tersebut dapat meningkatkan kemampuan penyelidik untuk melakukan eksperimen sains di angkasa, melebihi jangka masa yang ditawarkan oleh makmal angkasa yang ada di China. Long March 2F dengan kapal angkasa Shenzhou tersedia bagi misi penyelamatan kecemasan.